**Informačná povinnosť prevádzkovateľa**

 **o spracovaní osobných údajov v súvislosti so zverejňovaním fotiek, videí a informácií z podujatí organizovaných SOZA alebo, ktorých sa zúčastnila SOZA**

**(IS Fotky, videá a informácie z podujatí)**

Dňa 25. mája 2018 nadobudlo účinnosť Nariadenie Európskeho parlamentu a Rady (EÚ) z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“).

Spolu s GDPR nadobudol účinnosť aj zákon č. 18/2018 Z. z. o ochrane osobných údajov (ďalej len „Zákon“)

V súlade s čl. 13 GDPR a § 20 Zákona by sme Vám radi poskytli podrobné informácie o tom, prečo a na aké účely Vaše osobné údaje spracovávame, o právach, ktoré v súvislosti s ich spracovaním máte.

V nasledujúcich bodoch Vám poskytneme informácie o spracovaní vašich osobných údajov:

|  |
| --- |
| **Informácie o spracovaní osobných údajov v súvislosti so zverejňovaním fotiek, videí a informácií z podujatí organizovaných SOZA alebo, ktorých sa zúčastnila SOZA:** |
| 1. Prevádzkovatelia osobných údajov
 |
| 1. Zodpovedná osoba
 |
| 1. Účely a právne základy spracovania osobných údajov
 |
| 1. Kategórie dotknutých osôb
 |
| 1. Kategórie zhromažďovaných osobných údajov
 |
| 1. Príjemcovia alebo kategórie príjemcov osobných údajov
 |
| 1. Odovzdávanie osobných údajov do tretej krajiny alebo medzinárodnej organizácii
 |
| 1. Obdobie, počas ktorého budú vaše osobné údaje uchovávané
 |
| 1. Práva dotknutej osoby
 |
| 1. Odvolanie súhlasu
 |
| 1. Budú Vaše údaje použité na automatizované individuálne rozhodovanie?
 |
| 1. Ochrana osobných údajov
 |

1. **Prevádzkovatelia osobných údajov:**

Názov: Slovenský ochranný zväz autorský pre práva k hudobným dielam (SOZA)

so sídlom: Rastislavova 3, 821 08 Bratislava 2

IČO: 00178454

kontakt: zodpovednaosoba@soza.sk, +421 (2) 50 20 27 37

1. **Zodpovedná osoba**

Na spracovanie osobných údajov v SOZA dohliada zodpovedná osoba (tzv. DPO), ktorú môžete kontaktovať:

e-mailom: zodpovednaosoba@soza.sk

písomne na: Slovenský ochranný zväz autorský pre práva k hudobným dielam,

Rastislavova 3 821 08 Bratislava 2

1. **Účely a právne základy spracovania osobných údajov**

Účelom spracúvania Vašich osobných údajov v súvislosti so zverejňovaním fotiek, videí a informácií z podujatí organizovaných SOZA alebo, ktorých sa zúčastnila SOZA je:

* propagácia podujatí, informovanie o podujatiach organizovaných SOZA alebo o účasti zástupcov SOZA na rôznych podujatiach, diskusiách, eventoch, odborných debatách, školeniach, a pod.,
* osobitne propagácia Cien SOZA a Galavečera – propagácia podujatia, nositeľov Cien SOZA, organizácie SOZA a jej činnosti pri udeľovaní Cien SOZA a propagácia Galavečera pri príležitosti 100. rokov od vzniku SOZA.

Právnym základom spracúvania Vašich osobných údajov za účelmi podľa uvedeného je oprávnený záujem prevádzkovateľa (podľa čl. 6 ods. 1 písm. f) GDPR, § 13 ods. 1 písm. f) Zákona).

Oprávnený záujem prevádzkovateľa spočíva v informovaní verejnosti o podujatiach organizovaných SOZA (napr. Ceny SOZA, Galavečer) a informovaní o aktualitách, činnosti SOZA (napr. účasť na odborných diskusiách, školeniach pre konzervatóriá, autorov, používateľov a pod.).

1. **Kategórie dotknutých osôb**

Účastníci podujatí, zamestnanci SOZA.

1. **Kategórie zhromažďovaných osobných údajov**

Bežné osobné údaje (§ 2 zákona, čl. 4 bod 1 Nariadenia)

1. **Príjemcovia alebo kategórie príjemcov osobných údajov**

V zmysle GDPR a Zákona je možné, aby prevádzkovateľ spracúvaním osobných údajov poveril aj ďalšiu osobu, tzv. sprostredkovateľa. Takéto subjekty pre nás spracúvajú osobné údaje na základe zmluvy, a podľa našich pokynov. Tiež musia prijať opatrenia na to, aby Vaše osobné údaje boli v bezpečí.

Vaše osobné údaje môžu byť postúpené nasledujúcim kategóriám príjemcov:

* subjektom verejnej správy a štátnym orgánom v zmysle osobitných predpisov – napr. Úradu na ochranu osobných údajov SR,
* tretím stranám, ktoré sú zapojené do prebiehajúcich alebo potenciálnych súdnych, trestných alebo správnych konaní, alebo takým tretím stranám, ktoré nám pomáhajú presadzovať alebo brániť zákonné práva. Informácie môžeme zdieľať napríklad s našimi právnymi alebo inými odbornými poradcami.

Spolupracujeme s nasledovnými sprostredkovateľmi:

* DATALAN, a.s., IČO: 35 810 734,
* Juraj Čurný, IČO: 32 867 948,
* Hanout Media s.r.o., IČO: 52 589 196,
* Reflections s.r.o., IČO: 45 930 830,
* Never Die Production s. r. o., IČO: 53739094.

V prípade zasielania fotografií z podujatia Galavečer SOZA na základe individuálnej požiadavky účastníka podujatia priamo účastníkovi, je Reflections s.r.o. samostatným prevádzkovateľom.

1. **Odovzdávanie osobných údajov do tretej krajiny alebo medzinárodnej organizácii**

Prenos osobných údajov sa neuskutočňuje.

1. **Obdobie, počas ktorého budú vaše osobné údaje uchovávané**

Ceny SOZA, Galavečer – 70 rokov.

Ostatné podujatia, aktivity - 5 rokov.

1. **Práva dotknutej osoby**

Ak sa cítite dotknutý na svojich právach, môžete podať na Úrad na ochranu osobných údajov návrh na konanie o ochrane osobných údajov podľa § 100 a nasl. Zákona.

1. Právo na prístup k osobným údajom

Máte právo na prístup k vašim osobným údajom a na ich kópiu. Ak požiadate o kópiu elektronickými prostriedkami, informácie Vám poskytneme v bežne používanej elektronickej podobe, pokiaľ nepožiadate o iný spôsob.

1. Právo na opravu osobných údajov

Ak sú údaje nesprávne, máte právo na ich opravu.

Ak sú neúplné, máte právo ich doplniť.

1. Právo na výmaz (na zabudnutie) osobných údajov

Máte právo na výmaz údajov v prípadoch, ktoré určujú predpisy, pokiaľ nie je toto právo obmedzené právnymi predpismi. Právo na výmaz sa uplatní napr. ak Vaše osobné údaje už nie sú potrebné na účely, na ktoré boli získané, alebo ak odvoláte súhlas, na základe ktorého sa spracúvanie vykonáva.

1. Právo na obmedzenie osobných údajov

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje , ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.

1. Právo namietať

Máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.

1. Právo na prenosnosť osobných údajov

Ak údaje spracúvame na základe súhlasu a spracúvanie osobných údajov sa vykonáva automatizovanými prostriedkami, máte právo na prenosnosť údajov (právo získať údaje v štruktúrovanom, bežne používanom, strojovo čitateľnom formáte a právo preniesť ich k inému prevádzkovateľovi).

Práva podľa vyššie uvedeného (ak spĺňate podmienky) si môžete uplatniť:

1. písomne na adrese SOZA, alebo
2. emailom na adrese zodpovednaosoba@soza.sk

Ak nebudete spokojní s tým, ako sme reagovali na uplatnenie Vašich práv alebo ak si myslíte, že Vaše údaje spracúvame v rozpore s predpismi, máte právo sa obrátiť na Úrad na ochranu osobných údajov Slovenskej republiky.

1. **Odvolanie súhlasu**

V prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas je odvolať nasledovne:

1. písomne na adrese SOZA,
2. emailom na adrese zodpovednaosoba@soza.sk

V tomto prípade sa však Vaše údaje nespracúvajú na základe súhlasu, ale na základe oprávneného záujmu prevádzkovateľa.

1. **Budú Vaše údaje použité na automatizované individuálne rozhodovanie?**

Nie, nebudú.

1. **Ochrana osobných údajov**

Vaše osobné údaje chránime v maximálnej možnej miere pomocou moderných technológií. V súlade s GDPR a Zákonom sme prijali mnohé technické a organizačné opatrenia, ktoré chránia Vaše osobné údaje. Tieto opatrenia pravidelne prehodnocujeme a aktualizujeme.